Hei, denne artikkelen er over ett år gammel og kan inneholde utdatert informasjon

Pasienten hadde blitt behandlet for lungetuberkulose før han kom til Trøndelag og var ikke lenger smittebærer, men med tuberkulose er det viktig å fullføre behandlingen for å hindre nytt smitteutbrudd.



Flyktningen prøvde å stille motkrav, som for eksempel å få et annet bosted, forteller kommunelegen til NRK.

- Han ville ikke ta medisin mot tuberkulose. Vi opplevde det som om at pasienten ikke ville ta medisinen sin fordi han var misfornøyd med andre ting, sier kommuneoverlege Ragnhild Holmberg Aunsmo i Innherred.

Smittevernloven åpner for å isolere folk med tvang, men en lege kan ikke tvinge noen til å fullføre en behandling uten å særskilt søke om det.



I denne saken så ikke kommunelegen i Innherred noe annen løsning enn å søke om å få isolert personen. Smittevernnemnda sa ja etter to uker, men i mellomtiden hadde pasienten endret mening og gikk med på frivillig behandling.

Rundt 400 personer får tuberkulose i Norge hvert år og mer enn åtte av ti er født i utlandet.



NTB